|  |  |
| --- | --- |
| Parlamentul European  2019-2024 | EP logo RGB_Mute |

Document de ședință

<NoDocSe>B9‑0380/2021</NoDocSe>

<Date>{30/06/2021}30.6.2021</Date>

<TitreType>PROPUNERE DE REZOLUȚIE</TitreType>

<TitreRecueil>depusă în conformitate cu articolul 143 din Regulamentul de procedură</TitreRecueil>

<Titre>referitoare la protecția democrației împotriva cenzurii</Titre>

<Depute>Aurélia Beigneux, Annika Bruna, Markus Buchheit, Gianantonio Da Re, Filip De Man, Catherine Griset, Jean‑François Jalkh, Maximilian Krah, Jean‑Lin Lacapelle, Hélène Laporte, Gilles Lebreton, Julie Lechanteux, Miroslav Radačovský, Tom Vandendriessche</Depute>

B9‑0380/2021

Propunere de rezoluție a Parlamentului European referitoare la protecția democrației împotriva cenzurii

*Parlamentul European*,

– având în vedere articolul 2 din Tratatul privind Uniunea Europeană,

– având în vedere articolele 11 și 12 din Carta drepturilor fundamentale a Uniunii Europene,

– având în vedere articolul 143 din Regulamentul său de procedură,

A. întrucât democrația, o valoare fundamentală a Uniunii Europene, implică comunicarea liberă a ideilor politice pe care toți le pot forma, transmite și primi; întrucât acest lucru este deosebit de important în contextul campaniilor electorale și pentru reprezentanții aleși;

B. întrucât, cu toate acestea, ea este amenințată de calificarea falsă și abuzivă a unui număr tot mai mare de idei, cum ar fi „discursul de incitare la ură”, un concept subiectiv și nelegitim, precum și de filtrarea pe care mass-media și platformele digitale o impun persoanelor și discursurilor;

1. reamintește angajamentul său ferm în favoarea libertății de opinie și de exprimare;

2. subliniază că alegerile reprezintă piatra de temelie a democrației și că reprezentanții aleși și candidații la alegeri trebuie să fie protejați în mod deosebit;

3. subliniază că incriminarea crescândă a ideilor și a afirmațiilor comune și acceptate echivalează cu o încercare de blocaj juridic al ideilor politice; condamnă aceste încercări, a căror extindere continuă demonstrează lipsa unei baze concrete;

4. solicită ca legislația UE să asigure această protecție în mod eficient, interzicând restricționarea oricărei forme de exprimare a reprezentanților aleși sau a candidaților, cu excepția unui ordin judecătoresc.